**Тапсырма №1**

**Үзінді қандай шығармадан алынған? Жыр шумақтарының идеясы неде?Қазақ әдебиетіндегі қандай шығармалармен үндес? Жырдың тарихи және көркемдік құндылығы неде?**

Көңілімді қайғы жандырды,

Жазылмас жара қалдырды.

Кешегі күнге зар қылды,

Кеткенді қайдан табасың?

(«Алып Ер Тұңғаны жоқтау» жыры, ауыз әдебиетіндегі жоқтау жырларымен үндес, аударған Ф. Оңғарсынова, ежелгі дәуір әдебиетіне жатады, Ирандықтықтардың «Авеста», М. Қашқаридың «Диуани лұғат ат-түрік» кітаптары арқылы жеткен. Алып Ер Тұңға- Афрасиаб)

**Тапсырма №2**

**Үзінді қандай шығармадан алынған? Бұл шығармада қандай тақырып көтерілген? Тақырыбы ортақ шығармалармен салыстырыңыз.**

Біз санымызды шапақтап уралап, ауылдың шетіндегі ат қораға қарай жүгірдік. Арт жағы аласа тас қораның үстіне тырмыса-тырмыса шығып алдық та, сол күні ғана Қараойдан әкелінген көк жауқазын шөпті үңгіп-үңгіп жіберіп, отыра-отыра кеттік. Құрғақ шөптің танауды жарған хош иісі мас қылғандай тұла бойды шымырлатады. Шетімізден пысқырынып, мұндай рақат дүние тапқанымызға мәз-мейрам боп, бірімізді-біріміз итеріп қап шөпке аунатып, сықылықтай күлісіп, жұмсақ шөпке тығыла түсеміз.

(С. Мұратбеков «Жусан иісі», ҰОС зардабы,жетім баланың тағдыры, психологизм, О.Бөкей «Тортай мінер ақ боз ат»

**Тапсырма №3**

**Үзінді кімнің шығармасынан алынған? Тақырыбы мен идеясы туралы айтыңыз. Көріктеу құралдарын табыңыз.**

Жоғары қарап оқ атпа,

Жуық түсер қасыңа.

Жаманға сырыңды қосып сөз айтпа,

Күндердің күні болғанда,

Сол жаман айғақ болар басыңа.

Жақсы да келер бұ көпке,

Жаман да келер бұ көпке,

Түгел іс қойып болмас бір кепке...» Шалгиіз. «Би Темірге бірінші толғау»

**Тапсырма №4**

**Үзінді кімнің, қандай шығармасынан алынған? Жазушының айтайын деген ойы қандай? Бұл ойды басқа кімнің сөзімен байланыстырған болар едіңіз?**

... Кейде менің өнеге алған, тәлім үйренген, дәріс оқыған ұстаздарымды еске түсіріп, ойға бататыным бар. Сондай шырын шақтарда ең алдымен ата-аналарымның бейнесі елестейді. Солардың уағызы басымырақ бола береді...​

Б.Момышұлы, «Ұшқан ұя» , ата-ана тәрбиесі, отбасы институты, Абай «Баланың жақсы болмағы- жақсы ата-анадан...»

**Тапсырма №5**

**Үзінді кімнің, қай шығармасынан алынған? Шығарманың ерекшелігі неде? Шығарманың тақырыбы мен идеясын ұлттық мүддемен байланыста талдаңыз.**

Ежелгі қазақ таңбасын қай-қайсымыз да білуге міндеттіміз,-деді ол кішкене серпіліп.- біздің әулетіміз түгел оқи алады. Оқып қана қоймайды, жазады, сөйлейді. Ал жуық арада оның негізінде қазақ алфавитін шығарсақ, нұр үстіне нұр болар еді. Мұны жасау менің ойымда әуелден бар. Тек кейбіреулердің «Соның не қажеті бар. Бүгінгі әрпіміз жетпей ме?» деп қалатыны бар. Ал әріптік таңбасы жоқ ұлт қандай ұлт болмақ?

Ж.Сахиев, «Дабыл» , фантастикалық туынды, ұлт тарихын дәріптеу, ғылымға қызығушылықтарын арттыру, жаңа әліпби, түркі елдерімен рухани жақындық.

Тапсырма №6

Үзінді кімнің, қай шығармасынан алынған? Шығарманың ерекшелігі неде? Шығарманың тақырыбы мен идеясын ұлттық мүддемен байланыста талдаңыз.

Бұл – жолбарыс туысты,өзгеше Қосаяқ еді. Үсті-басы түгел сары тарғыл. Тіпті төбесіне дейін шұбар түк.жатаққа қатынар жалғыз жол- үңгіме ішімен тоңқаңдап жылжып келеді.

М.Мағауин «Шақан Шері»

Тапсырма №7

Үзінді қандай шығармадан алынған? Бұл шығармада қандай тақырып көтерілген? Тақырыбы ортақ шығармалармен салыстырыңыз.

«Тығыз қара шашы ұсақ-ұсақ бұйра, қол-аяғы таралып қалған, кең иықты болмаса да ешкімнен қарызға жауырын сұрай қоймайтын кішірек көзді ақ сұр бала... Төрекелді тұяғының сынығы. Қол созып, мына баланың қай жерін ұстаңыз, әкесі Сымбаттың өзімен бірге жер астына ала кеткен нышан белгілері. Жайшылықта қой аузынан шөп алмайтын жуас, момын, ал жиын-тойда шетінен түйе палуан атанған, додаға түссе, көкпардан көкпарды қақшып қоймайтын Төрекелдиевтер тұқымы… Кешегі қанды соғыста Сымбаттан өзгесі баудай түсіп, Манап пен мына қара құлақ Қали баладан басқа тігерге тұяқ қалмаған Төрекелдиевтер үйірінің кенже құлыншағы.»

М.Қабанбай «Бауыр»

Тапсырма №8

Үзінді кімнің, қай шығармасынан алынған? Шығарманың ерекшелігі неде?

... Екі бала үрейі ұшып не істерін білмей тұр. Ашуға булығып екі көзі қанталап кеткен жендет Анна Ивановнаны бар пәрменімен жақтан салып жіберді. Сол кезде «Мама!» деп Серік бар дауысымен айқайлап жіберді де, бетін алақанымен баса қойды. Борис те баж ете түсті. Залым комендант Серікке жетіп барып: «Мама, мама!» - деп, қабырғаға сүйеніп тұрған Анна Ивановнаны нұсқады. Серік енді өзін ұрады екен деп тағы: «Мама!» деп баж ете түсті. Сонда ғана комендант шегініп, стол басына барып тілмаш әйелге бірдемелерді айтқандай болды. Ол әйел «білмеймін» дегендей, екі иығын қусырып, басын шайқады.

Қ.Қайсенов «Жау тылындағы бала» хикаяты

Тапсырма №9

Үзінді кімнің, қай шығармасынан алынған? Шығарманың ерекшелігі неде? Қандай идеялас шығармалармен салыстыра талдар едіңіз?

Әуелгі мекен-тұрағы –

Көкшетаудың даласы.

Жазғы жайлау қонысы –

Ұлытаудың саласы.

Өте залым болмаңыз,

Мұсылманның баласы.

Ақырында олардың

Қырғыздан болды қазасы.

Нысанбай жырау «Кенесары- Наурызбай»

М.Мақатаев «Райымбек, Райымбек»

Тапсырма №10

Үзінді кімнің, қай шығармасынан алынған? Осы үзінді арқылы жазушы не айтқысы келді?

...Содан әрi мұның қолына түскен әрбiр қалың кiтап соншалық бiр қатты сағынып жолыққан ыстық қымбат досы тәрiздi болды. Ғабитхан да кiтап оқығыш болатын. Соның кiтаптарының iшiнен өзiн қызықтырған көп-көп асыл бұйымдар тапты. Мұнда Абулқасым Туси-Фердауси, Низами, Фзули, Науаи, Бабырлар бар. «Жәмшид», «Сеидбатталғази», «Мың бiр түн», Табары жазған тарих, «Жүсiп-Зылихалар», «Ләйлi-Мәжнүндер», «Көрұғлы» сияқты хикая дастандар да бар.

М.Әуезов «Абай жолы». Абайдың кітапқұмарлығы, білімге ұмтылысы, шығыс әдебиетін сүйгені, еліктегені,.бірнеше тіл білгені.

**Лездеме сұрақтар:**

1. Вербалды қатынас дегеніміз не? Тілдік қатынас
2. Үндестік заңы нешеге бөлінеді? 2
3. 18-19 буынды өлең жазып, қазақ өлең құрылысына жаңалық еңгізген ақын=Т.Айбергенов
4. Аз сөзбен көп мағына береді: мақал-мәтелдер
5. Айтылу мақсаты мен сазына қарай сөйлемдер болады= төрт түрлі
6. Бұл қандай сөйлем? Еңбек адамды көрікті етеді және ойды тазартып, өмірге құштар қылады. – аралас құрмалас
7. Әдеби тілде жазуда бірізділікті қалыптастыратын норма қалай аталады? Орфографиялық норма
8. Әртүрлі құбылыстарды немесе белгілі бір нәрсені шамадан тыс асыра суреттеу= гипербола
9. Әскери-патриорттық ұран сөздер шешендіктін қай түріне жатад? Әлеуметтік-саяси
10. Болжалдық сан есім жасайтын жұрнақтарды ата.
11. Қалып етістіктер: отыр, тұр, жатыр, жүр
12. Біржан салдың шығармашылық дәстүрі=Әнші-ақындық дәстүрі
13. Сөйтіп,апар- қандай сөздер? – кіріккен сөз
14. Енді кітапты оқығысы келмейді. Қандай сөйлем? Жақсыз
15. Жуан, жіңішке дауысты дыбыстар қандай сөздерде араласып келеді? Біріккен сөздер, қос сөздер, кірме сөздерде.
16. Саған – қай сөз табы?
17. Қазақ халқы қай жылдары латын әліпбиін қолданған: 1929-1940 ж.
18. Қазақ шешендіктану ғылымында «Шешендік сөз» ұғымын термин ретінде қолданушы, шешендікті ғылым ретінде зерттеуші ғалым: А.Байтұрсынов
19. Құрамындағы жай сөйлемдерді бағыныңқы, басыңқы, басыңқы болып құрмаласқан сөйлем? Аралас
20. Музыканың үлкен кітабы» еңбегінің авторы: Әл-Фараби
21. Сөйлем соңынан басқа нүкте қойылатын орын= драмалық шығармаларда әр сөйлеуші кейіпкердің атынан кейін
22. Қимылды, әрекетті және осы әрекет пен оны жүзеге асырушы арасындағы қатынасты білдіретін етістік түрі- етіс
23. Сөзді тасымалдауға болмайтын жағдайлар
24. Қандай сөйлем; Күштің бәрін соған саламыз.- толымсыз
25. Қандай жұрнақтар? дас; -ле; -р- туынды етістік жасайтын
26. Тұрақты тіркестердің ғылыми атауы=Фразеологизм
27. Тілдің ілгері қарай созылуы арқылы жасалатын дауыстылар қатары: ә,ө
28. Үндестік заңына бағынбай жалғанатын сын есім жұрнақтары=-кер, -қой,-паз
29. Үнемі жақтық ұғыммен байланысты келетін есімдіктің түрі=жіктеу
30. Үш адамның сұқбатына құрылған Ыбырайдың әңгімесі= «Таза бұлақ»
31. Үстеудің мағыналық түрлері нешеу?-7
32. Сілтеу есімдігі көбінесе қай сөз табының орнына жүреді= сын есім
33. Т.Рысқұлов арқау болған Ш.Мұртазаның туындысы= Қызыл жебе
34. Қандай сын есімдер: көкшіл, биігірек –салыстырмалы шырай
35. Тұрба қандай сөз? Кірме
36. Қандай сан есімдер? Түйе біреу, ат екеу, ешкі бесеу- жинақтық
37. Жоғары көтерілді;- байланысу тәсілі –жанасу
38. Көмей дауыссызы – Һ
39. Табыс септігінің жалғауын қажет ететін етістікті сабақты етістік деп атайды.
40. Қазақ тіліне тән дыбыстар саны- 9
41. Қай сөз табына қатысты - «-ау, -еу» жұрнағы жалғанғанда, түбірдің соңындағы «ы, і» дыбыстары түсіп қалады.- сан есім
42. Есімше қандай жағдайда сөйлемде баяндауыш болады? Жіктеліп келіп
43. Әйткенмен- қандай мәнді жалғаулдық? –қарсылықты
44. Буын үндестігі заңдылығына қай септік жалғауы бағынбайды?
45. Қандай жұрнақ іс-әрекетті бірнеше адамның бірігіп орындағанын білдіреді? –ыс, -іс,-с
46. Этнолингвистикалық құбылыс туралы еңбек жазған, деректер жинаған қазақтың қоғам қайраткері. Мәшһүр Жүсіп Көпейұлы
47. Неологизм деген не? – жаңа сөздер
48. Сөздік құрамдағы сөздердің қолданылу жиілігіне қарай сирек қолданылатын сөздер қалай аталады?-пассив
49. Сөйлем мүшелерінің орын тәртібін сақтамауды, қосымшаларды рет імен қолданбаудан, сөз тіркестерін дұрыс қолдана білмеуден қандай норма бұзылады? Грамматикалық норма
50. Сөздердің біркелкі дауысты дыбыстан басталуы қалай аталады? ассонанс.